Lahkolampi

Lahkolampi (, ) on taajama Karjalan tasavallan Suojärven piirin Naistenjärven kunnassa Venäjällä. Se sijaitsee 20 kilometriä Naistenjärveltä ja 46 kilometriä Suojärveltä pohjoiseen. Taajamassa on 1 000 asukasta. Se on Naistenjärven kunnan toiseksi suurin asutuskeskus.Generalnyi plan, s. 3, 9.

Lahkolammen kautta kulkee Suojärven ja Porajärven välinen maantie sekä Suojärven ja Jyskyjärven välinen rautatie. Rautatieaseman venäjänkielinen nimi on Lahkolamen. Taajaman pohjoisosassa on huoltoasema.Generalnyi plan, s. 18–19.

Taajamassa toimii Zapkarellesin puunhakintalaitos ja sahaGeneralnyi plan, s. 27.. Lähistöllä louhitaan gneissigraniittia, hiekkaa ja soraaGeneralnyi plan, s. 14.. Palveluihin kuuluu koulu, kerhotalo, lääkintäasema, urheilutalo, posti, pankki ja muutama kauppaGeneralnyi plan, s. 20–21.. Rautatien luona on heinäkuussa 1944 kaatuneiden neuvostosotilaiden hautapaikkaGeneralnyi plan, s. 17..

Lähteet


Viitteet

Aiheesta muualla
 Lahkolammen keskikoulun sivusto 

Luokka:Suojärven piirin asutut paikat